Zjerkalo
<s>Ogledalo () je sovjetski igrani film snimljen 1975. godine u režiji Andreja Tarkovskog, poznat kao jedno od najhvaljenijih ostvarenja njegove filmografije.</s>

<s>Po žanru je drama sa snažnim autobiografskim elementima.</s><s>Narator i nominalni protagonist (kome glas daje Inokentij Smoktunovski) je Aleksej, muškarac u 40-tim godinama koji se nalazi na samrtnoj postelji te se prisjeća različitih dijelova svog života, a koji se isprepliću s raznim traumatičnim epizodama iz historije od španskog građanskog rata 1930-ih do kinesko-sovjetskog graničnog sukoba 1969. godine.</s><s>Radnja nema linearni tok, nego se prebacuje iz perioda u period, a u njima najvažniju ulogu igra lik Aleksejeve majke Natalije (čiji lik tumači Margarita Terehova, koja također tumači lik Aleksejeve supruge.</s><s>U filmu također izuzetnu ulogu igra Bachova muzika, kao i kadriranje zimskih prizora inspirirano slikama Pietera Breughela Starijeg</s>

<s>Ogledalo je Tarkovski mislio snimati još po završetku Andreja Rubljova krajem 1960-ih, ali je u međuvremenu došao u nemilost sovjetskih vlasti, te je prije toga bio prisiljen snimiti Solaris.</s><s>Sredstva za filmm su mu odobrena tek kada je na čelu Državnog komiteta za kinematografiju 1972. godine došao Filip Jermaš, jedan od partijskih činovnika koji se zalagao za labavljenje cenzure.</s><s>Iako je film 1975. prikazan na svečanoj premijeri u Moskvi, kojoj su prisustvovali brojni uglednici, poslije nje gotovo uopće nije bio distribuiran u kino-dvoranama izvan Moskve.</s><s>U inozemstvu je, međutim, oduševio kritičare te stekao reputaciju koja se održala do današnjih dana.</s><s>Austrijski sineast Michael Haneke ga je proglasio svojim najdražim filmom, a 2012. godine je ušao u izbor najboljih filmova svih vremena u prestižnoj anketi časopisa Sight & Sound.</s>

<s>Uloge
 Margarita Terehova ... mlada Marija/Natalija
 Filip Jankovski ...</s><s>Aleksej kao dijete
 Ignjat Danilcev ...</s><s>Aleksej kao adolescent/Ignjat
 Larisa Tarkovskaja ...</s><s>Nadežda
 Ala Demidova ...</s><s>Liza, Marijina prijateljica u štampariji
 Anatolij Solonjicin ... forenzičar i prolaznik
 Tamara Ogorodnikova ...</s><s>Čudna žena na stolu za čaj
 Oleg Yankovski ...</s><s>Aleksejev otac
 Marija Višnjakova ... ostarjela Marija
 Inokentij Smoktunovski ... odrasli Aleksej (samo glas)
 Arsenij Tarkovski ...</s><s>Narator/Pjesnik (samo glas)</s>

<s>Izvori</s>

<s>Vanjske veze
 
 
 The Mirror at official Mosfilm site with English subtitles
 Pjesme Arsenija Tarkovskog recitirane u filmu  
 Voted #16 on The Arts and Faith Top 100 Films (2010)</s>

<s>Sovjetski filmovi
Dramski filmovi
Art filmovi
Eksperimentalni filmovi</s>

